《甲午秋日为仲振大侄 其二》
明代·王应华

幽居岂敢谢人群，野老闲来广异闻。道合每从方外得，清樽时共绿阴分。

池边习习闻芳芷，天畔遥遥见禁氛。凉雨欲过襟袖冷，朝来爽气为逢君。

作者简介：王应华，字崇闇，号园长。东莞人。明思宗崇祯元年（一六二八）进士，仕至礼部侍郎。十七年（一六四四）归粤，辅永历帝，拜东阁大学士。帝入桂后，与函是同礼道独，法名函诸。清道光《广东通志》卷三二六有传。